\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **FANT, KI VIDI SAMOROGA**

1. Glavni junak je Jure. Zgodba pripoveduje o njegovem pogledu na svet, kjer je resničnost pomešana z domišljijo, prav zato je prepričan, da na drevesu vidi samoroga. Zapiši svoje mnenje, kako pomembna je domišljija tudi kasneje v življenju, ko resničnost ni več tako pravljična.

 **MESEČINSKA STRUNA**

11. Pripoved govori o revni družini muzikanta, ki neke mrzle noči še zadnjič

 zaigra na gosli in nato umre. Za seboj pusti bolno ženo in hčer ter sina. Mati

 naroči sinu, da bi zaslužil nekaj denarja, naj vzame očetove gosli in gre igrat

 med ljudi. Vendar ker je počila ena struna ob očetovi smrti, gosli ne pojejo

 več. Dečka povsod naženejo in ta se zateče na očetov grob, kjer se zjoče.

 Mesec se ga usmili tako, da pošlje svoj žarek do gosli, da ta postane četrta

 struna. Gosli od tega trenutka zvenijo čarobno in dečka želijo povsod

 poslušati. Skozi leta obogati in živi v lepi hiši v razkošju. Vendar v zgodbi

 pride do preobrazbe. Pojasni, kako in zakaj.

 **OPERNI BERAČ**

12. Zgodba nam predstavi berača Štefana Voglarja, ki biva v podhodu pod

 opero, kjer srečuje poulične umetnike in meščane, ki se tam mimo

 sprehajajo. Nad opero in umetnostjo je tako navdušen, da pozna vsa operna

 dela in da poulične glasbenike nenehno popravlja in komentira nastope na

 odru. Izkaže se, da ima tudi lep glas. Neke noči ob odhodu domov ga sliši

 peti direktor opere, ki ga povabi, da bi zapel na odru arijo berača Ernesta.

 Vendar na odru ima Štefan tako tremo, da je predstava prava polomija.

 Kako se Štefan otrese treme pred nastopanjem in dokaže svoj talent? Zapiši

 kratko obnovo, v kateri boš pojasnil tudi, kako je Štefan pridobil

 samozavest.

 **ZALIKA IN GUSTI**

13. Nežna zgodba o moči ljubezni med mladim godcem Gustijem in njegovo

 izbranko Zaliko, ki se brez doma potikata po Prekmurju ter privabljata

 ljudstvo s svojimi pouličnimi nastopi. Zalika je lepa in mlada, njen ples pa

 osupljiv. Vendar to je tako samo zaradi njune ljubezni. Nekega dne je priča

 njunemu nastopu tudi mladi kraljevič, ki se zaljubi v dekle in kljub njenemu

 nasprotovanju jo odpelje na svoj dvor. Ko postane njegova žena, čeprav živi

 v razkošju, se nikoli več ne nasmehne. Nekoč kralj in kraljica spet srečata

 godca. Zalika zapleše srečna kot nekoč na njegovo glasbo in ko kralj to vidi

 se odloči, da bo prosil godca za uslugo. Pojasni, kakšno in zakaj se zanjo

 odloči ter koliko ga to stane.

 **KDO SI, MUC?**

14. Avtor govori o svojem odnosu do mačk, ki ni najbolj ljubezniv. Kljub temu z

 njimi na določeni razdalji sobiva. Iz enega legla opazi, da se skoti črn muc, ki

 je nekaj posebnega. Pojasni, kakšen odnos se splete med njima in v kaj se

 avtor naposled prepriča.

 **BRŠLJAN PRAVLJIC**

15. Car in carica v pretirani skrbi za pravljice, le-te zapreta v nedostopen zlat

 stolp. Pred zunanjim svetom jih izolirata, da bi jih zaščitila, vendar učinek,

 ki ga dosežeta je nasproten. Pravljice začnejo umirati in car in carica sta

 zaskrbljena. Nadzor še povečata, a žal ne razumeta, da s tem situacijo še

 poslabšata. Pojasni, zakaj je temu tako in kakšna bi bila prava rešitev.

 **PA TE BESEDE NISO NORMALNE!**

16. Andrej Rozman Roza se v pesmi sprašuje, ali so besede v njej sploh

 normalne. Razmisli in povej, kakšne so besede, ki jih pesniki, pisatelji in

 dramatiki morajo uporabiti, da napišejo umetnostno besedilo.